text:
CAS-EB: Egghorn - Vadret Tiatscha - Lavinuoz
Il müdamaint dal clima renda pussibel rutas chi nu d'eiran pussibel amo avant ün per ons. Üna da quistas füss la schmuntada da la Cudera gio Val Laviuoz, perquai cha la ruptura dal Vadret Tiatscha d'eira quasi vertical. Ma cul s-chodamaint dalla temperatura mezdana eir quist vadret ha pers volumen ed es gnü plü cuort uschea cha la ruptura nun es plü direct. Precis quista nouva ruta d'eira il böt da nossa secziun alla fin d'eivna dal 13 e 14 marz.
No eschan partits cun las pendicularas la bunura. Düront la muntada sülla sella tanter Piz Minschun e Piz Oscar e la skiada seguainta fin Alp Valmala gnivan accumpagnats dalla RTR per ün report da üna lunghezza dad üna minuta e mez sur dalla sqürezza dürant gitas in reguard allas lavinas. Quai ha dürà üna tera pezza. Mo bain. Il böt dal di d'eira la Chamonna Tuoi. Düront la muntada vers La Furcletta pro üna otezza da circa 2450m ans vaina separats in duos gruppas: Üna chi va direct sur dalla Furcletta aint in Chamonna Tuoi ed nossa chi leiva far amo ün pa training da cundiziun da plü. No eschan muntats vers nord passond Urrezzas Cuortas fin al pè dal Hinterer Jamspitz. Il temp manchaiva per rampignar amo sün piz ma quai füss stat sowieso be alch per ils dombraders dals piz - Hinterer Jamspitz is po adüna far, quai nu cuorra davent. Bain. Lura skiada gio fin Chammonna Tuoi, tschaina, buna not!
Culaziun vaina gnü a las ses e mez, davo partenza. Il böt dal di d'eira'l Silvrettahorn ma fingià dürant la muntada vers Plan Rain Duri ha tschüff problems cun sias pels - i d'eira simplamaing massa fraid e zoffleva da gnir nar. Lura Not ha svelt decis cha'l Silvrettahorn sarà "cancellato". Metter sü las pels duos jadas füss stat la catastrofa per ün per da no. Per furtüna ha'l decis cha'l rimplazzamaint sarà'l Egghorn. Far il Signalhorn duos jadas infra ün mais füss stat schon ün pa lungurus. A las desch eschna stats sün piz. L'idea da skiar gio'l paraid süd nun pudeiva gnir realisada perquai cha la naiv d'eira ter ruotta e üna fuada vess consequenzas terriblas. Uschea stuveivna halt schmuntar regularmaing. Davo skiada gio la Cudera. La vaina trat aint ils sezzins per suar gio il rest dalla ruptura chi'd es amo restà. Cun ün pa precauziun quai füss i eir sainza sua. Davo üna lunga skiada fin Lavin. La tura vaina conclüs cun baiver cafe e birinas aint il bisto dalla staziun.
No eschan partits cun las pendicularas la bunura. Düront la muntada sülla sella tanter Piz Minschun e Piz Oscar e la skiada seguainta fin Alp Valmala gnivan accumpagnats dalla RTR per ün report da üna lunghezza dad üna minuta e mez sur dalla sqürezza dürant gitas in reguard allas lavinas. Quai ha dürà üna tera pezza. Mo bain. Il böt dal di d'eira la Chamonna Tuoi. Düront la muntada vers La Furcletta pro üna otezza da circa 2450m ans vaina separats in duos gruppas: Üna chi va direct sur dalla Furcletta aint in Chamonna Tuoi ed nossa chi leiva far amo ün pa training da cundiziun da plü. No eschan muntats vers nord passond Urrezzas Cuortas fin al pè dal Hinterer Jamspitz. Il temp manchaiva per rampignar amo sün piz ma quai füss stat sowieso be alch per ils dombraders dals piz - Hinterer Jamspitz is po adüna far, quai nu cuorra davent. Bain. Lura skiada gio fin Chammonna Tuoi, tschaina, buna not!
Culaziun vaina gnü a las ses e mez, davo partenza. Il böt dal di d'eira'l Silvrettahorn ma fingià dürant la muntada vers Plan Rain Duri ha tschüff problems cun sias pels - i d'eira simplamaing massa fraid e zoffleva da gnir nar. Lura Not ha svelt decis cha'l Silvrettahorn sarà "cancellato". Metter sü las pels duos jadas füss stat la catastrofa per ün per da no. Per furtüna ha'l decis cha'l rimplazzamaint sarà'l Egghorn. Far il Signalhorn duos jadas infra ün mais füss stat schon ün pa lungurus. A las desch eschna stats sün piz. L'idea da skiar gio'l paraid süd nun pudeiva gnir realisada perquai cha la naiv d'eira ter ruotta e üna fuada vess consequenzas terriblas. Uschea stuveivna halt schmuntar regularmaing. Davo skiada gio la Cudera. La vaina trat aint ils sezzins per suar gio il rest dalla ruptura chi'd es amo restà. Cun ün pa precauziun quai füss i eir sainza sua. Davo üna lunga skiada fin Lavin. La tura vaina conclüs cun baiver cafe e birinas aint il bisto dalla staziun.
Tourengänger:
cls
Galerie
Slideshow In einem neuen Fenster öffnen · Im gleichen Fenster öffnen


c: text/html

text:
Phil Collins: «A groovy kind of love»
- Mardi, 16.10.2018, 9:30
-
Emprima emissiun:
- Mardi, 16.10.2018, 9:30, RTR
Il 1988 ha Phil Collins in megahit cun la ballada «A groovy kind of love», in toc che cumpara sin il soundtrack da ses film «Buster». La versiun originala è pero 20 onns pli veglia, da la band brittanica «Mindbenders». Quella ha cun «A groovy kind of love» in grond success, quai è però ses ultim grond hit e pauc pli tard va sia carriera a fin. La melodia è però bler pli veglia e ses origins èn da tschertgar a Vienna en il 18avel tschentaner.
Muzio Clementi era quella giada in cumponist enconuschent, surtut pervi da ses tocs da clavazin. In da quels ha servì a la cumponista americana Carole Bayer sco inspiraziun per «A groovy kind of love». Ella dovra però be ils emprims tacts e fa midadas fundamentalas ed or dal «Allegro» datti tar ils «Mindbenders» in ritmus pli plaun da ballada che daventa tar Phil Collins anc ina giada pli plaun.
Per el è quai stà in da ses gronds hits e l'unica chanzun ch'è rivada en Gronda Britannia ed en ils Stadis Unids sin plazza 1.

robotstxt: allowed

filter: keep


text:
Ina gruppa da skiunz era la dumengia enturn las 16.15 uras da viadi engiu dal «Sentisch Horn» a Tavau en direcziun da la val «Dischma», quai communitgescha la polizia chantunala. Cura che la gruppa è sa fermada è la cuverta da naiv sut els sa messa en moviment. Dus umens en la vegliadetgna da 35 onns èn vegnids sut la lavina è tratgs radund 200 meters da la spunda grippusa giu. Il collega da 31 onns steva gist sur la lavina ed ha pudì alarmar las forzas da salvament. La Rega e la Heli Bernina èsan communabel cun in team dal CAS Tavau en acziun. Cun blessuras levas e mez-grevas en ils dus umens vegnids sgulads en l’ospital da Tavau.
Durant raiver glatsch vegn la lavina
En la Val Stussavgia èn dus umens en la vegliadetgna da 33 e 52 onns vegnids surprais d'ina lavina spontan durant raiver glatsch. Ils dus umens vegnivan engiu baud suentermezdi cura ch’ina lavian spontana è sa messa en moviment. Ils dus umens èn vegnids fiers radund 100 meters sur grippa ora ed èn sa blessads lev. Els han alura pudì alarmar la Rega che ha sgulà ils umens en l’ospital e Cuira.
RR novitads 12:00


text:
La damaun, passa 24 uras suenter il grond fieu, sorta anc adina fim dal bajetg. I dettia anc gnieus da fieu ha ditg Dany Cotton, la scheffa dals pumpiers da Londra. Enfin al mument nua che la tschertga è vegnida memia privlusa pervi da la statica hajan ils pumpiers pudì intercurir curtamain las 24 auzadas dal Grenfell Tower.
Tema, che cifra dad unfrendas crescha
Enturn gentar sa verifitgeschan las temas da las autoritads: Ellas actualiseschan la cifra da persunas ch'èn vegnidas per la vita en il fieu grond en il Grenfell Tower da 12 sin 17 persunas.
Tenor l’emettur britannic BBC na spetgian las forzas da salvament betg pli da chattar anc persunas en vita. La scheffa dals pumpiers da Londra di, ch’i sa chattia anc adina ina «cifra nunenconuschenta» da persunas en la ruina dal Grenfell Tower.
Dapli che 30 persunas sajan anc en ils ospitals, 17 dad ellas èn en stadi critic. Sin las 24 auzadas eran 120 abitaziuns.
Primministra May visita il lieu da la catastrofa
La primministra Theresa May ha annunzià la gievgia a bun'ura in'examinaziun precisa. Sch'i saja da trair consequenzas ord il fieu lura dettia mesiras ha ella ditg. La BBC rapporta da dumondas pertge ch’il fieu haja pudì sa derasar uschia spert.
May ha onurà l'engaschi da las forzas da salvament e condolà als pertutgads. La gievgia è ella ida ad ina «curta visita privata» sin il lieu da la disgrazia per sa far sez in purtret. Bleras persunas n’hajan nagin lieu pli, nua ch’ellas possian ir, ellas hajan pers tut, ha raquintà May.
Tge che ha causà la catastrofa da fieu en il sgrattatschiel da 24 auzadas n’è al mument betg cler. Envers las medias aveva Scotland Yard exclus ier mesemna in motiv terroristic.
RR novitads 06:00


text:
District da Riviera
Il district da Riviera (talian Distretto di Riviera, ant. Landvogtei Riviera, tudestg Landvogtei Reffier) è in district dal chantun Tessin. La chapitala è Osogna ma la dretgira districtuala (pretura) sa chatta a Biasca.
Cuntegn
Geografia[modifitgar | modifitgar il code]
Il district da Riviera è il penultim district tenor surfatscha (suandà be dal district da Mendrisio) ed il quint tenor populaziun dal chantun Tessin.
L'elevaziun la pli auta è il Torrone Alto (2'950 m). Auters pizs èn il Piz di Strega (2'912 m), il Pizzo di Claro (2'727 m), il Mottone (2'692 m) e la Cima di Bri (2'520 m).
Il flum il pli impurtant dal district è il Ticino. Tranter ils affluents degn da vegnir menziunads en il district èn il Brenno, che nascha en la Val dal Blegn (Valle di Blenio), ed il Rio di Lodrino.
Districts cunfinants[modifitgar | modifitgar il code]
Istorgia[modifitgar | modifitgar il code]
- → Artitgel principal: Riviera (Svizra)
En il 15avel tschientaner designava il num Riviera la terra tranter Biasca e la punt da Cassero, oz en la vischnanca Claro. Tranter il 1499 resp. 1500 ed il 1798 era la Riviera in signuradi cumin dals lieus (chantuns) Uri, Sviz e Silvania (Nidwalden). Dapi la stgaffiziun dal chantun Tessin l'onn 1803 furma ella in district da quel chantun.
Traffic[modifitgar | modifitgar il code]
Autostradas[modifitgar | modifitgar il code]
Il territori dal district vegn traversà da l'autostrada A2/E35 Basilea-Chiasso che collia il nord da la Svizra cun l'Italia tras il Son Gottard, Lugano ed il pass da Brogeda. L'autostrada ha sortidas en il district, numnadamain a Biasca.
Vias naziunalas[modifitgar | modifitgar il code]
La via naziunala N2 (Lugano-Pass dal Son Gottard) traversa il district da Claro fin Biasca. A Biasca entschaiva la via per la Val Blenio ed il Pass dal Lucmagn.
Viafier[modifitgar | modifitgar il code]
La lingia da viafier Bellinzona-Gottard traversa il territori dal district, cun staziuns a Biasca.
Circuls e vischnancas[modifitgar | modifitgar il code]
Cun stan dal 1. da schaner 2016 cumprenda il district da Riviera sis vischnancas (comuni) gruppadas en in circul (circolo).
Circul da la Riviera[modifitgar | modifitgar il code]
Midadas dapi ca. 1803[modifitgar | modifitgar il code]
- Las vischnancas da Pontirone e Loderio èn vegnidas incorporadas en la vischnanca da Biasca
- La vischnanca da Prosito è vegnida fusiunada cun Lodrino
Colliaziuns[modifitgar | modifitgar il code]
- Artitgel «Riviera (Vogtei, Bezirk)» en il Lexicon istoric da la Svizra


text:
Novas unifurmas per la musica da Domat
- Mardi, 12.6.2018, 11:45
-
Emprima emissiun:
- Mardi, 12.6.2018, 11:45, RTR
Las veglias sajan schon vegn onns veglias, uss dovri in nov vestì. Per 70'000 francs ha la musica da Domat empustà 35 unifurmas. Ils custs surpiglia per gronda part la vischnanca.
Lonn 1803 è la musica da Domat vegnida fundada. Varga 200 onns pli tard dat quai uss ina nova unifurma, la setavla en tut. L'onn 2017 è vegnida messa ensemen ina cumissiun d'unifurmas per chattar ina nova. Quella ha relativ spert mess sin palpiri las ideas, curt pli tard èn els ids tar il producent d'unifurmas Schuler. Schon la prima versiun ha fascinà ils musicants. Grondas discussiuns n'haja quai betg dà, eifer curt temp hajan ins schon gì il nov vestì.
Grond sustegn da la cuminanza
La musica da Domat cumpra quest onn era novs instruments. Ensemen cun las unifurmas custa tut quai var 125'000 francs. La gronda part da quests custs surpiglia la vischnanca e la vischnanca burgaisa da Domat. Sin questa moda vulan quels sa revantschar cha la musica suna tar lur occurrenzas. Per engraziar per il sustegn, fa la musica ina festa per preschentar las novas unifurmas.


text:
Igl è usit, che tut ils presidents da las cumissiuns parlamentarias envidan a lur fin d’uffizi ad ina sesida ordaifer en lur patria. Tar la Cumissiun d’instituziuns politicas tutga questa lezia al cusseglier naziunal Heinz Brand.
El ha decidì da terminar ses temp d’uffizi sco president da la Cumissiun d’instituziuns politicas a Scuol, ina regiun ch’el enconuscha oravant tut sco biker.
Betg il plaschair, mabain la lavur stat en il center
Era sche questa sesida è in zic pli speziala e duai tgirar l’amicizia tranter ils parlamentaris èn ils 25 commembers da la Cumissiun d’instituziuns politicas vegnids a Scuol oravant tut per lavurar.
Sin il program stà l’elavuraziun e preparaziun da la lescha davart la protecziun da datas, ina da diversas tematicas che la Cumissiun d’instituziuns politicas tracta en sias sesidas. Autras èn per exempel il dretg constituziunal, il dretg da burgais u il dretg d’asil.
RR actualitad 06:00


text:
Star Wars
Star Wars (leteralment in lombard I guerre dei stelle) l'è un univers de fantasy e de fantascenza cread del George Lucas a la fin dei agn '70. Ol prencepe l'è stait ind el 1977 col film omonem (despò rinominad Episod IV - Una nœva speranza). Insema a L'Imper al contrataca (1980) e a El Retorn del Jedi (1983), al fa part de la insé-ciamada trilojia orijenala.
Despò de sedex agn ol Lucas l'ha decidid de far una nœva trilojia, ciamada prequel, ind la quala l'è spiegad qell qe l'è sucedid prima de i olter film, qe i è deventads i episods IV, V e VI. In particolar i è staite indage i orijen del personaj de Darth Vader, anc'mò s'ciet ind el Episod I - La Minaça fantasma (1999), cressid ind el Episod II - L'Atac dei Clon (2002, ambientad despò de 10 agn del prim), per po voltar-s a'l mal ind el Episod III - La vendeta dei Sith (2005).
Ind el 2012 la Disney l'ha comprad i dirits de la saga, e l'ha inviad la produzion de una terza trilojia, con El Ridesdar-s de la Forza (2015) e I ultem Jedi (2017).
Ind i agn l'univers cinematografeg l'è stait spandid con serie d'animazion e fumets, plu (ind i ultem temp) dei film spin-off.
Star Wars al fa part del jener space opera. L'è ambientad
come l'è diit ind el incipit dei film.


text:
La Confederaziun ed il chantun Grischun sajan partenaris impurtants per l’avegnir da las medias rumantschas. Tenor atgna communicaziun sa stentia la LR perquai per in inscunter cun quels partenaris en il decurs da las proximas emnas.
La Quotidiana saja vinavant ina pitga impurtanta en il mund da las medias rumantschas. La Lia saja persvadida ch'ins stoppia chattar a vista mesauna ina soluziun per cuntinuar cun ella. Ella na possia dentant betg duvrar meds publics per finanziar La Quotidiana, s'engaschia dentant sin il plaun politic per chattar ina soluziun.
RR novitads 23.00


text:
La locomotiva – in lieu che n'è betg avert per il public. A chaschun da l'acziun da stad pon reporters dad RTR vesair ina locomotiva da dadens. Era en il Rail Control Center dalla Viafier retica pon els dar in sguard.
Igl è il siemi da blers uffants – ina giada pudair esser passagier en ina locomotiva e betg mo en ils chars da persunas. La reportra Gierina Gabriel po oz accumpagnar il locomotivist Marc Berther in avantmezdi durant sia lavur.
Vinavant vai lura en il Rail Control Center a Landquart. Là controlleschan e reguleschan ils survegiladers da manaschi il traffic dal tren sin l'entira rait.
Greva chargia
Sper il tren ordinari da persunas ha il tren da Marc Berther er anc gì da trair vers Arosa chars da material cun ina paisa supplementara da 180 tonnas. Quai è stà da sentir vi da vibraziuns e scurlattims en la locomotiva. Er il locomotivist n'era betg dal tut segir sch'els possian cun l'entira chargia fin ad Arosa. La finala è però tut ì senza incaps.
Il locomotivist Marc Berther na midass er suenter passa set onns betg plaz da lavur. Auters pajan per dastgar vesair quai ch'el vesia mintga di, el vegnia pajà per vesair ina uschè bella cuntrada. El saja fitg cuntent cun sia professiun.
Jau sun uss set onns e mez tar la viafier ed jau giaud anc adina mintga di sco sch'i fiss bunamain l'emprim.
Bel vi da la lavur sco locomotivist è tenor Marc Berther er ch'ins vesia bler pli intensivamain las stagiuns sch'ins saja mitga di da viadi tras la natira. Puncts negativs vi da sia lavur na datti per el betg blers. Bain ina u l'autra chaussa ch'ins midass gugent u pudess far meglier sco en mintga professiun, manegia il locomotivist. Sulet vi dals temps da lavur in zic malregulars stoppian ins s'endisar. Però saja er bel sch'ins saja a fin da l'ina e possia lura giudair la bell'aura da stad.


text:
Ils negaholics vesan tut mo negativ e derasan quest il negativ sco la grippa da quest enviern. Els èn encunter ils gieus olimpics, encunter il parc Adula, encunter il far naiv, encunter la pendiculara sin il Cuolm Vi.
In pau far encunter è in pau, vid la furtga cun il negativissem e cun ils negaholics.
Ils derschaders da la dretgira nauscha han proclamà
La dretgira nauscha ha i dà quest onn per la 29avla giada, ella ha mintgamai lieu a Mustér il glindesdis tschaiver. Vid la furtga vegn pendì, tgi ni tge ch'è crudà en egl durant l'onn. Uschia è pli baud vegnida pendida la Posta ni la lescha da bajegiar da Mustér. In onn è perfin vegnì pendì vid la furtga son Pieder.
Quai ha lura gì per consequenza ch’ils derschaders han demissiunà. L’onn suenter èn il derschaders, ch'avevan pendì son Pieder, sez vegnids pendids perquai ch’els avevan fatg nausch cun il son.
In gaudi cabaretistic
La tradiziun da la dretgira nauscha carmala plunas da glieud sin plaz scola da Mustér. Igl è in gaudi cabaretistic nua che tut vegn tratg atras il tscharesch, tenor il motto «sche ti ta vilentas, lura eras ti manegià».


text:
Per il tribunal suprem da la Spagna datti clers indizis che sustegnan la renfatscha da rebelliun cunter l'anteriur schef da la Catalugna Carles Puigdemont. ed ulteriurs politichers en la regiun da la Catalugna.
La dretgira germana aveva l'entschatta d'avrigl refusà in'extradiziun da Puigdemont da la Spagna pervia da rebelliun. Per extradir insatgi pervia da rebelliun stoppia el avair fatg diever da violenza era la sentenzia. Per Madrid è il fatg ch'el ha motivà dus milliuns persunas da vuschar illegalmain dentant il act violent che Puigdemont ha fatg.
RR novitads 20:00


text:
Commembers e fauturs da la Società promotura NAIRS giodan ils avantags seguaints:
- Invid persunal e consegna dal program cumplet per posta.
- Invid persunal per tuot ils arrandschamaints per posta electronica.
- Visitas gratuitas da tuot las exposiziuns e visitas guidadas gratuitas.
- Predsch d’entrada redot per tuot las otras occurrenzas.
- Minch’on partecipaziun a la büs-cha per ün’ouvra d’art da min. frs 300.- chi vain tratta tanter ils commembers preschaints a la radunanza generala.
- Büs-cha per 5 tschainas per 2 persunas i’l ravuogl dals artists ed artistas, cun visita guidada da l’exposiziun actuala.
- Büs-cha per 5 entrada libras per 2 persunas per ün’occurrenza tenor tscherna libra.
- Invid a la radunanza generala annuala cumbinada cun ün arrandschamaint.
Translation available / Traducziun disponibel : German, English


text:
Giusep Bearth ha accepta l’elecziun. El è vegni elegì ils 5 da zercladur, schegea ch’el aveva demissiunà. Alura aveva el ditg ch’el dovria temp per pudair sa decider. Uss ha el tuttina acceptà l’elecziun. Quai ha il chanzlist da la vischnanca da Sumvitg Fabian Collenberg confermà ad RTR.
Departaments betg anc reparti
Sper il president Armin Candinas èn Giusep Bearth, Robert Candinas, Ignaz Deplazes e Marcus Duff en suprastanza. Betg decidì è anc tgi che surprenda tge departament. Bearth aveva fin uss il departament dal stradalesser.


text:
783.01
Rumantsch è ina lingua naziunala, ma ina lingua parzialmain uffiziala da la Confederaziun, numnadamain en la correspundenza cun persunas da lingua rumantscha. La translaziun d'in decret federal serva a l'infurmaziun, n'ha dentant nagina validitad legala.
Ordinaziun da posta
(OPO)
dals 29 d'avust 2012 (versiun dals 28 da fanadur 2015)
Il Cussegl federal svizzer,
sa basond sin ils artitgels 4 alinea 2, 6 alinea 5, 7 alinea 5, 9 alinea 2, 10, 12 alinea 1, 13 alinea 2, 14 alineas 3, 6 ed 8, 15, 16 alineas 5 e 6, 17 alinea 1, 18 alinea 3, 19 alinea 4, 30 alinea 3, 31 alinea 3, 32 alineas 2 e 4, 34 e 36 da la Lescha da posta dals 17 da december 20101 (LPO),
decretescha:
1. chapitel Noziuns ed adempliment da l'obligaziun da prestar il provediment da basa
Art. 1 Noziuns
En questa ordinaziun signifitgan:
- a.
- purschidra: persuna natirala u giuridica che porscha da professiun en l'agen num a la clientella tut ils servetschs postals tenor l'artitgel 2 litera a LPO, independentamain da la dumonda, sch'ella presta sezza ils servetschs postals u sch'ella als lascha far da terzas persunas;
- b.
- subinterprendidra: persuna natirala u giuridica che vegn engaschada d'ina purschidra per prestar servetschs postals en ses num;
- c.
- Posta: Posta svizra tenor l'artitgel 1 da la Lescha davart l'organisaziun da la Posta dals 17 da december 20101 (LOP);
- d.
- PostFinance: PostFinance SA tenor l'artitgel 14 alinea 1 LOP;
- e.
- societad da la gruppa Posta: la PostFinance e las interpresas controlladas directamain u indirectamain da la Posta, particularmain societads da chapital;
- f.
- indriz da chaschas postalas: indriz d'ina purschidra per la distribuziun da spediziuns postalas, al qual mo la gestiunaria da l'indriz ed il possessur da la chascha postala respectiva han access;
- g.
- custs incrementals: custs marginals d'in servetsch e custs fixs specifics per in servetsch;
- h.
- custs unics: custs ch'in servetsch avess, sch'el fiss l'unic che vegniss purschì.
1 SR 783.1
Art. 2 Adempliment da l'obligaziun da prestar il provediment da basa
1 La Posta po surdar l'adempliment da l'obligaziun da prestar il provediment da basa cun servetschs postals a societads da la gruppa Posta.
2 La PostFinance ademplescha l'obligaziun da prestar il provediment da basa cun servetschs da pajament.
3 Cun ademplir l'obligaziun da prestar il provediment da basa ageschan las societads da la gruppa Posta en l'agen num.
4 La Posta e las societads da la gruppa Posta èn directamain responsablas envers las autoritads da surveglianza.
2. chapitel Dretgs ed obligaziuns da las purschidras
1. part Obligaziun d'annunzia per purschidras cun in retgav annual da la svieuta d'almain 500 000 francs (obligaziun d'annunzia ordinaria)
Art. 3 Obligaziun d'annunzia ordinaria
1 Purschidras che realiseschan cun servetschs postals en l'agen num in retgav annual da la svieuta d'almain 500 000 francs, ston annunziar a la Cumissiun da la posta (PostCom) il cumenzament da lur activitads entaifer 2 mais ed inoltrar ad ella las indicaziuns e las cumprovas tenor ils artitgels 4 e 5.1
2 La PostCom regla ils detagls administrativs.
1 La correctura dals 28 da fanadur 2015 concerna be il text franzos (AS 2015 2521).
Art. 4 Indicaziuns
1 La purschidra sto inoltrar a la PostCom en furma electronica e sin palpiri las suandantas indicaziuns:
- a.
- num, firma ed adressa;
- b.
- descripziun dals servetschs;
- c.
- descripziun da l'organisaziun;
- d.
- indicaziuns tar il retgav annual da la svieuta cun servetschs postals en l'agen num;
- e.
- cumprova da la sedia, dal domicil u da l'agentura en Svizra;
- f.
- cumprova che las cundiziuns da lavur usitadas en la branscha vegnian observadas.
2 La cumprova da la sedia, dal domicil u da l'agentura en Svizra sto ella far cun in extract dal register da commerzi respectivamain cun in attest da domicil.
3 Sche la sedia u il domicil d'ina purschidra sa chatta a l'exteriur, sto ella far la cumprova tenor l'alinea 1 litera e cun in extract dal register da commerzi, cun in attest da domicil u cun in document equivalent ed inditgar in domicil da distribuziun en Svizra.
4 La purschidra sto communitgar a la PostCom midadas da las indicaziuns tenor l'alinea 1 literas a ed e entaifer 2 emnas.
Art. 5 Cumprova da l'observanza da las cundiziuns da lavur usitadas en la branscha
1 La purschidra sto cumprovar annualmain ch'ella observia las cundiziuns da lavur usitadas en la branscha.
2 Sche la purschidra ha fatg in contract collectiv da lavur per il sectur dals servetschs postals, vegni presumà che las cundiziuns da lavur usitadas en la branscha vegnian observadas.
3 La purschidra fixescha en scrit cun sias subinterprendidras che realiseschan dapli che 50 pertschient da lur retgav annual da la svieuta cun servetschs postals ch'ellas observian las cundiziuns da lavur usitadas en la branscha.
Art. 6 Cumprova da l'adempliment da l'obligaziun da manar tractativas
1 La purschidra sto cumprovar envers la PostCom cun documents sco brevs, e-mails u protocols ch'ella maina tractativas davart in contract collectiv da lavur cun associaziuns da persunal renconuschidas da la branscha, represchentativas ed autorisadas da negoziar.
2 Ella sto furnir la cumprova, ch'ella adempleschia l'obligaziun da manar questas tractativas, entaifer 6 mais suenter che l'obligaziun d'annunzia curra.
Art. 7 Midada dal retgav annual da la svieuta
Sch'il retgav annual da la svieuta ch'ina purschidra annunziada tenor l'artitgel 3 alinea 1 ha realisà en l'agen num sa chatta durant 2 onns consecutivs sut 500 000 francs, sto ella communitgar a la PostCom la midada dal retgav annual da la svieuta entaifer 2 mais suenter ch'il rendaquint è vegnì fatg. A partir dal mument che la communicaziun è vegnida fatga valan per la purschidra las disposiziuns tenor ils artitgels 8-10.
2. part Obligaziun d'annunzia per purschidras cun in retgav annual da la svieuta da main che 500 000 francs (obligaziun d'annunzia simplifitgada)
Art. 8 Obligaziun d'annunzia simplifitgada
1 Purschidras che realiseschan cun servetschs postals en l'agen num in retgav annual da la svieuta da main che 500 000 francs, ston annunziar a la PostCom il cumenzament da lur activitads entaifer 2 mais ed inoltrar ad ella las suandantas indicaziuns:
- a.
- num, firma ed adressa;
- b.
- descripziun dals servetschs;
- c.
- indicaziuns tar il retgav annual da la svieuta cun servetschs postals en l'agen num.
2 La PostCom regla ils detagls administrativs.
Art. 9 Disposiziuns betg applitgablas
La purschidra è deliberada da las suandantas obligaziuns:
- a.
- da las indicaziuns e da las cumprovas tenor ils artitgels 4-7;
- b.
- da las obligaziuns da dar infurmaziuns tenor ils artitgels 11-16;
- c.
- da las obligaziuns tenor l'artitgel 28;
- d.
- da las obligaziuns da dar infurmaziuns tenor l'artitgel 59;
- e.
- da la taxa da surveglianza tenor l'artitgel 78.
Art. 10 Midada dal retgav annual da la svieuta
1 Sch'il retgav annual da la svieuta ch'ina purschidra annunziada tenor l'artitgel 8 alinea 1 ha realisà en l'agen num importa durant 2 onns consecutivs almain 500 000 francs, sto ella inoltrar posteriuramain a la PostCom:
- a.
- la midada dal retgav annual da la svieuta realisà en l'agen num, e quai entaifer 2 mais suenter ch'il rendaquint è vegnì fatg;
- b.
- las indicaziuns e las cumprovass tenor ils artitgels 4 e 5 ch'ella n'ha anc betg inoltrà, e quai entaifer 2 mais suenter ch'il rendaquint è vegnì fatg;
- c.
- la cumprova tenor artitgel 6, e quai entaifer 6 mais suenter ch'il rendaquint è vegnì fatg.
2 A partir dal mument che la communicaziun tenor l'alinea 1 è vegnida fatga valan per la purschidra las obligaziuns per purschidras tenor l'artitgel 3 alinea 1.
3. part Obligaziuns da dar infurmaziuns
Art. 11 Publicaziun da las glistas da pretschs e da las cundiziuns da fatschenta generalas
La purschidra sto publitgar las glistas dals pretschs da ses servetschs e sias cundiziuns da fatschenta generalas.
Art. 12 Infurmaziun davart il post da mediaziun
La purschidra sto renviar sia clientella a la pussaivladad da sa drizzar al post da mediaziun tenor l'artitgel 65 ed infurmar ella davart las incumbensas da quest post.
Art. 13 Tractament da datas d'adressas
La purschidra sto infurmar sia clientella davart il tractament da datas d'adressas e davart la pussaivladad da s'opponer a quai.
Art. 14 Segnada da spediziuns postalas, da vehichels da distribuziun e dal persunal da distribuziun da la purschidra
Las spediziuns postalas, ils vehichels da distribuziun ed il persunal da distribuziun ston esser segnads uschia ch'els pon vegnir attribuids da terzas persunas a la purschidra responsabla.
Art. 15 Infurmaziuns davart la qualitad dals servetschs
La purschidra sto publitgar infurmaziuns tenor l'artitgel 9 alinea 2 LPO, particularmain davart il temp da distribuziun da las singulas spediziuns postalas.
Art. 16 Furma da l'infurmaziun
1 La purschidra sto porscher a sia clientella in access simpel e gratuit a las infurmaziuns tenor ils artitgels 11-15.
2 L'infurmaziun po vegnir messa a disposiziun en furma electronica u sin palpiri.
4. part Access als indrizs da chaschas postalas
Art. 17 Dretg d'access ad indrizs da chaschas postalas
1 Purschidras che garanteschan la distribuziun a chasa han il dretg d'access als indrizs da chaschas postalas.
2 Las purschidras che garanteschan la distribuziun a chasa ston esser identifitgablas sin spediziuns postalas che vegnan distribuidas en indrizs da chaschas postalas.
Art. 18 Prestaziuns
1 La gestiunaria d'in indriz da chaschas postalas sto conceder a purschidras che garanteschan la distribuziun a chasa l'access ad almain las suandantas prestaziuns:
- a.
- il prender en consegna ed il metter en las chaschas postalas spediziuns postalas tenor l'artitgel 2 literas b-e LPO;
- b.
- il prender en consegna, il depositar ed il surdar spediziuns postalas cun mussament da distribuziun tenor l'artitgel 2 literas b-d LPO, inclusivamain l'infurmar la persuna retschavidra;
- c.
- il prender en consegna, il depositar ed il surdar spediziuns postalas tenor l'artitgel 2 literas b-e LPO che n'èn - pervia da lur grondezza u pervia da lur natira - betg adattadas per vegnir messas en las chaschas postalas, inclusivamain l'infurmar la persuna retschavidra.
2 Ella fixescha il lieu e las uras nua che las purschidras che garanteschan la distribuziun a chasa pon surdar las spediziuns postalas. En quest connex resguarda ella ils process existents ed ils basegns da las persunas che han il dretg d'access a las chaschas postalas.
3 Ademplind las prestaziuns tenor l'alinea 1 stat ella buna maximalmain en la medema dimensiun sco che las purschidras, che garanteschan la distribuziun a chasa, stattan bunas envers lur clientella.
Art. 19 Spediziuns postalas nundistribuiblas
1 Sche la persuna che duai retschaiver ina spediziun postala è nunenconuschenta, sch'ella refusa da prender en consegna la spediziun u sche nagin na vegn a prender la spediziun postala, sto la purschidra che garantescha la distribuziun a chasa prender enavos la spediziun postala respectiva.
2 La purschidra che garantescha la distribuziun a chasa sto prender enavos la spediziun postala entaifer maximalmain 7 dis en l'indriz da chaschas postalas, en il qual la spediziun postala è vegnida distribuida u avess stuì vegnir distribuida.
3 Sche la purschidra che garantescha la distribuziun a chasa na prenda betg enavos la spediziun postala, sto la gestiunaria da l'indriz da chaschas postalas trametter enavos la spediziun postala respectiva a la purschidra che garanteschan la distribuziun a chasa, e quai per la tariffa la pli favuraivla. Ils custs da la respediziun ston vegnir surpigliads da la purschidra che garantescha la distribuziun a chasa.
Art. 20 Indemnisaziun tar l'ordinaziun da far ina cunvegna d'access
1 Sche la PostCom ordinescha da concluder ina cunvegna d'access, sa cumpona l'indemnisaziun per ils servetschs tenor l'artitgel 18 alinea 1:
- a.
- dals custs incrementals;
- b.
- d'ina part proporziunala als custs generals specifics per ils servetschs; e
- c.
- d'in supplement che la PostCom fixescha uschia ch'el garantescha, ch'ina gestiunaria d'in indriz da chaschas postalas che maina ses manaschi en moda effizienta, na vegnia betg discriminada, sch'ella prenda en consegna ina spediziun postala, sco sch'ella avess survegnì la spediziun postala da la speditura u dal speditur sco purschidra.
2 Ils custs tenor l'alinea 1 literas a e b vegnan fixads sin basa da la calculaziun dals custs da la gestiunaria da l'indriz da chaschas postalas.
Art. 21 Nundiscriminaziun e prender invista da cunvegnas
1 La gestiunaria d'in indriz da chaschas postalas na dastga betg discriminar purschidras che garanteschan la distribuziun a chasa.
2 Ella sto trametter a la PostCom la cunvegna davart l'access a l'indriz da chaschas postalas fin il pli tard 2 emnas suenter che la cunvegna è vegnida concludida.
3 La PostCom conceda ad ina purschidra che garantescha la distribuziun a chasa e che maina tractativas cun ina gestiunaria d'in indriz da chaschas postalas davart l'access ad in indriz da chaschas postalas sin dumonda invista en cunvegnas da la gestiunaria d'in indriz da chaschas postalas ch'èn gia avant maun cun autras purschidras che garanteschan la distribuziun a chasa. Cuntegns ch'èn suttamess al secret da fatschenta vegnan exceptads da quai.
5. part Barat d'unitads da datas
Art. 22 Dretg sin in barat d'unitads da datas
1 Las purschidras che garanteschan la distribuziun a chasa han il dretg sin in barat da las datas d'adressas che derivan d'incumbensas da la clientella (unitads da datas).
2 Ellas dastgan barattar datas d'adressas per las elavurar, uschenavant che quai è necessari per distribuir spediziuns postalas per ils suandants intents:
- a.
- spedir suenter;
- b.
- deviar;
- c.
- retegnair.
3 La purschidra che garantescha la distribuziun a chasa sto infurmar sia clientella, co che las datas d'adressas vegnan tractadas.
4 Per dar vinavant in'unitad da datas a terzas persunas sto la purschidra che garantescha la distribuziun a chasa sa procurar il consentiment da la persuna respectiva. Sch'il consentiment vegn refusà, na dastga resultar da quai per la persuna respectiva nagina obligaziun da surpigliar ils custs.
Art. 23 Cuntegn ed actualisaziun da las unitads da datas
1 Las unitads da datas cuntegnan:
- a.
- il num ed il prenum dal retschavider respectivamain il num da la firma;
- b.
- via, numer da chasa, numer postal e lieu sco er, sche avant maun, il lieu ed il numer da la chascha postala;
- c.
- cumenzament, durada e cuntegn da l'incumbensa d'in client;
- d.
- en cas che spediziuns postalas ston vegnir spedidas suenter e deviadas: las datas d'adressas necessarias.
2 Ellas ston vegnir actualisadas e messas a disposiziun da glindesdi fin venderdi entaifer 24 uras suenter ch'ina incumbensa d'in client è vegnida registrada en moda electronica. Exceptads da quai èn ils firads generals.
3 Las purschidras che garanteschan la distribuziun a chasa na ston betg controllar, sche las unitads da datas èn correctas. Ellas ston però garantir che las unitads da datas correspundan a las indicaziuns da la clientella.
Art. 24 Directivas tecnicas
1 Las purschidras che garanteschan la distribuziun a chasa transmettan las unitads da datas sur ina interfatscha definida u en moda electronica.
2 Ellas installeschan las interfatschas tenor in standard tecnic renconuschì.
3 Ellas furneschan las unitads da datas en in format standardisà e derasà.
Art. 25 Custs tar l'ordinaziun da far ina cunvegna da barat
1 Sche la PostCom ordinescha da concluder ina cunvegna davart il barat d'unitads da datas, sa cumponan ils custs per ils servetschs tenor ils artitgels 23 e 24:
- a.
- dals custs incrementals; e
- b.
- d'ina part proporziunala als custs generals specifics per ils servetschs.
2 Ils custs tenor l'alinea 1 vegnan fixads sin basa da la calculaziun dals custs da la purschidra che furnescha las unitads da datas.
Art. 26 Repartiziun dal surpli da las incumbensas da la clientella
1 Ils custs che la purschidra, che garantescha la distribuziun a chasa, ha per elavurar e per barattar las unitads da datas vegnan cuvrids cun il retgav da la svieuta ch'ella realisescha sin basa da las incumbensas da sia clientella per spedir suenter, deviar e retegnair spediziuns postalas.
2 Sche la purschidra che garantescha la distribuziun a chasa realisescha in surpli cun il retgav da la svieuta da las incumbensas da sia clientella tenor l'alinea 1, vegn quel surpli repartì proporziunalmain tranter las purschidras che garanteschan la distribuziun a chasa, ch'èn participadas al barat d'unitads da datas.
3 La quota vegn calculada sin fundament dal retgav annual da la svieuta che las singulas purschidras che garanteschan la distribuziun a chasa, ch'èn participadas al barat d'unitads da datas, han realisà cun servetschs postals en l'agen num, cumpareglià cun il retgav annual da la svieuta da tut las purschidras che garanteschan la distribuziun a chasa, ch'èn annunziadas e ch'èn participadas al barat d'unitads da datas.
Art. 27 Nundiscriminaziun e prender invista da cunvegnas
1 La purschidra d'unitads da datas na dastga betg discriminar purschidras che garanteschan la distribuziun a chasa.
2 Ella sto trametter a la PostCom la cunvegna davart il barat d'unitads da datas fin il pli tard 2 emnas suenter che la cunvegna è vegnida concludida.
3 La PostCom conceda ad ina purschidra che garantescha la distribuziun a chasa e che maina tractativas cun ina purschidra d'unitads da datas sur ina cunvegna davart il barat d'unitads da datas sin dumonda invista en cunvegnas da la purschidra d'unitads da datas ch'èn gia avant maun cun autras purschidras. Cuntegns ch'èn suttamess al secret da fatschenta vegnan exceptads da quai.
6. part Traffic postal en situaziuns extraordinarias
Art. 28
1 Il Cussegl federal procura ch'in provediment minimal cun servetschs postals vegnia purschì, particularmain en cas da catastrofas u da situaziuns d'urgenza che fan patir grevamain tut la Svizra.
2 El determinescha en il cas singul:
- a.
- tge purschidras che garanteschan il traffic postal;
- b.
- tge servetschs postals che las purschidras furneschan;
- c.
- l'autezza da l'indemnisaziun.
3 El po restrenscher u scumandar la furniziun da servetschs postals.
3. chapitel Provediment da basa cun servetschs postals
1. part Obligaziun
Art. 29 Purschidas
1 Il provediment da basa en il traffic postal naziunal cumpiglia almain ina purschida per transportar las suandantas spediziuns postalas adressadas:
- a.
- brevs fin 1 kg e pachets fin 20 kg sco spediziuns singulas che ston - tut tenor la francaziun - vegnir consegnadas:
- 1.
- l'emprim lavurdi che suonda il di che la brev u il pachet è vegnì surdà per la spediziun, u
- 2.
- fin al terz lavurdi che suonda il di che la brev u il pachet è vegnì surdà per la spediziun;
- b.
- brevs fin 1 kg e pachets fin 20 kg sco spediziuns en massa;
- c.
- gasettas e revistas abunadas cun distribuziun normala;
- d.
- actas da dretgira e da scussiun cun conferma da retschavida en furma electronica u sin palpiri; tar la furma electronica stoi vegnir garantì cun mesiras tecnicas ed organisatoricas adattadas che la protecziun cunter falsificaziun da la suttascripziun da retschavida è cumparegliabla a tala da la conferma da retschavida sin palpiri.
2 Il provediment da basa en il traffic postal transcunfinal cumpiglia almain ina purschida per transportar a l'exteriur las suandantas spediziuns postalas adressadas:
- a.
- brevs fin 1 kg e pachets fin 20 kg sco spediziuns singulas;
- b.
- brevs fin 1 kg e pachets fin 20 kg sco spediziuns en massa.
3 La Posta offra a spediturs ils suandants servetschs:
- a.
- mussament da distribuziun;
- b.
- respediziun.
4 Ella offra a retschaviders ils suandants servetschs:
- a.
- spedir suenter;
- b.
- deviar;
- c.
- retenziun.
5 Sco spediziuns singulas valan spediziuns postalas ch'il speditur surdat a la Posta per la spediziun tenor las cundiziuns da fatschenta generalas.
6 Sco spediziuns en massa valan spediziuns postalas, per las qualas il speditur fa cun la Posta en scrit in contract da spediziun che cuntegna cundiziuns contractualas individualas.
7 Sco lavurdis e dis da surdada valan glindesdi fin venderdi senza firads generals.
8 Spediziuns postalas d'express e per curier na fan betg part da la purschida dal provediment da basa.
Art. 30 Prender en consegna spediziuns postalas
1 La Posta prenda en consegna brevs e pachets tenor l'artitgel 29 alinea 1 litera a ed alinea 2 litera a en uffizis postals ed en agenturas postalas.
2 A chaschas da brevs publicas prenda ella en consegna brevs prefrancadas per la Svizra e per l'exteriur senza mussament da distribuziun.
3 Per spediziuns postalas tenor l'artitgel 29 alinea 1 literas b-d ed alinea 2 litera b metta ella a disposiziun posts da consegna adattads.
Art. 31 Distribuziun a chasa
1 La Posta è obligada da distribuir a chasa spediziuns postalas, sche:
- a.
- la chasa respectiva tutga tar in abitadi che consista d'almain tschintg chasas ch'èn occupadas durant l'entir onn e che cumpiglia ina surfatscha da maximalmain 1 hectara; u
- b.
- il temp da viadi per purtar la posta tar ina chasa ch'è occupada durant l'entir onn d'in abitadi tenor la litera a n'importa tut en tut betg dapli che 2 minutas.
2 La Posta n'è betg obligada da distribuir a chasa spediziuns postalas tenor l'alinea 1, sche:
- a.
- difficultads sproporziunadas sco nauschas relaziuns da via u la periclitaziun dal persunal da distribuziun stuessan vegnir prendidas en cumpra;
- b.
- in auter lieu da distribuziun u in'autra furma da distribuziun è vegnida fixada tranter il retschavider e la Posta; u
- c.
- las directivas per chaschas da brevs e per indrizs da chaschas da brevs tenor ils artitgels 73-75 n'èn betg observadas.
3 Sche l'obligaziun da distribuir las spediziuns postalas a chasa n'exista betg, sto la Posta porscher ina soluziun substitutiva al retschavider. Ella po reducir la frequenza da la distribuziun u designar in auter lieu da distribuziun. Il retschavider sto vegnir tadlà ordavant.
Art. 32 Temps da distribuziun en il traffic postal naziunal
1 La Posta sto garantir ils temps da distribuziun da las spediziuns postalas tenor l'artitgel 29 alinea 1 litera a sco suonda:
- a.
- per 97 pertschient da las brevs;
- b.
- per 95 pertschient dals pachets.
2 Las metodas per mesirar ils temps da distribuziun ston esser renconuschidas scientificamain e certifitgadas d'ina post spezialisà independent. Ellas sa basan sin standards da qualitad internaziunals e resguardan il stadi da la tecnica.
3 La PostCom approva las metodas ed ils instruments da mesiraziun.
Art. 33 Cuntanschibladad
1 La Posta maina ina rait d'uffizis postals e d'agenturas postalas en tut la Svizra.
2 En mintga regiun da la planisaziun dal territori sto esser avant maun almain in uffizi postal.
3 Cun fixar las uras d'avertura s'orientescha la Posta vi dals basegns d'utilisaziun specifics da la populaziun e da l'economia locala.
4 La rait d'uffizis postals e d'agenturas postalas sto garantir che 90 pertschient da la populaziun permanenta pon cuntanscher in uffizi postal u in'agentura postala a pe u cun ils meds da transport publics entaifer 20 minutas. Sche la Posta porscha in servetsch a domicil, valan per las chasadas pertutgadas 30 minutas.
5 Sco servetsch a domicil vala il prender en consegna spediziuns postalas tenor l'artitgel 29 alinea 1 litera a ed alinea 2 litera a tar il speditur.
6 La metoda per mesirar la cuntanschibladad sto esser renconuschida scientificamain e certifitgada d'ina post spezialisà independent. Ella resguarda il stadi da la tecnica.
7 La PostCom approva la metoda ed ils instruments da mesiraziun.
Art. 34 Procedura en connex cun la serrada u la dischlocaziun d'in uffizi postal u d'ina agentura postala
1 Avant che serrar u dischlocar in uffizi postal u in'agentura postala taidla la Posta las autoritads da las vischnancas pertutgadas. Ella tschertga ina soluziun en enclegientscha.
2 La Posta infurmescha il post chantunal responsabel davart il cumenzament dals discurs e davart il resultat.
3 Sch'i na vegn betg ad ina soluziun en enclegientscha, pon las autoritads da las vischnancas pertutgadas appellar a la PostCom entaifer 30 dis suenter che la Posta ha communitgà la decisiun.
4 La PostCom po envidar las partidas pertutgadas ad ina tractativa.
5 Suenter stada appellada communitgescha la PostCom ina recumandaziun per mauns da la Posta entaifer 6 mais. En quest connex examinescha ella, sche:
- a.
- la Posta haja observà las directivas tenor l'alinea 1;
- b.
- las directivas davart la cuntanschibladad tenor l'artitgel 33 restian mantegnidas; e
- c.
- la decisiun da la Posta tegnia quint da las circumstanzas localas.
6 La procedura è gratuita.
7 Resguardond la recumandaziun da la PostCom decida la Posta definitivamain davart la serrada u davart la dischlocaziun da l'uffizi postal respectiv u da l'agentura postala respectiva.
8 Avant la communicaziun da la recumandaziun da la PostCom na dastga la Posta ni serrar ni dischlocar l'uffizi postal respectiv u da l'agentura postala respectiva.
Art. 35 Exclusiun da la spediziun
1 La Posta po excluder spediziuns postalas tenor l'artitgel 29 da la spediziun, sch'ellas:
- a.
- cuntegnan rauba privlusa en ina quantitad che surpassa quella ch'è permessa tenor lescha;
- b.
- cuntegnan rauba, da la quala il transport u il consum è scumandà tenor lescha; u
- c.
- cuntegnan rauba che pudess periclitar persunas u che pudess chaschunar donns materials.
2 Ella designescha en sias cundiziuns da fatschenta generalas, tge spediziuns postalas che vegnan exclusas da la spediziun.
2. part Promoziun da la pressa regiunala e locala sco er da la pressa da commembranza e da fundaziuns
Art. 36 Gasettas e revistas cun dretg d'ina reducziun per la distribuziun
1 Per mantegnair ina pressa regiunala e locala multifara vegnan concedidas reducziuns per la distribuziun. Il dretg d'ina reducziun per la distribuziun han las gasettas quotidianas ed emnilas tenor l'artitgel 16 alinea 4 litera a LPO. Sco pressa regiunala e locala valan gasettas quotidianas ed emnilas che:
- a.
- èn abunadas;
- b.
- vegnan surdadas a la Posta per la distribuziun normala;
- c.
- vegnan distribuidas oravant tut en Svizra;
- d.
- cumparan almain ina giada l'emna;
- e.
- na servan betg oravant tut ad intents commerzials u a la reclama da products e da servetschs;
- f.
- han ina part redacziunala d'almain 50 pertschient;
- g.
- n'appartegnan betg a la pressa da commembranza, da fundaziuns, professiunala u speziala;
- h.
- n'èn betg per gronda part en mauns publics;
- i.
- na vegnan betg edidas d'ina autoritad statala;
- j.
- èn a pajament;
- k.
- han in'ediziun da en media minimalmain 1000 e maximalmain 40 000 exemplars per ediziun che sto esser legalisada d'in post da controlla independent e renconuschì;
- l.
- n'appartegnan betg ad in'uniun d'ediziuns regiunalas cun in'ediziun totala da en media sur 100 000 exemplars per ediziun. En quest connex resulta l'ediziun totala da l'adiziun da las ediziuns legalisadas da las ediziuns regiunalas e da la gasetta principala per ediziun e sto esser legalisada d'in post da controlla independent e renconuschì; e
- m.
- paisan cun las agiuntas maximalmain 1 kg.
2 Betg sco ediziun regiunala tenor l'alinea 1 litera l na vala ina gasetta quotidiana u emnila che cumpara sut in agen titel e che na sa chatta - en quai che concerna il chapital u las vuschs - ni directamain ni indirectamain per gronda part en la proprietad da l'editur da la gasetta principala. Sco gasetta principala vala quella gasetta che metta a disposiziun las parts essenzialas dals cuntegns redacziunals da las autras ediziuns regiunalas da l'uniun d'ediziuns regiunalas.
3 Per mantegnair ina pressa da commembranza e da fundaziuns multifara vegnan concedidas reducziuns per la distribuziun. Il dretg d'ina reducziun per la distribuziun han las gasettas e las revistas tenor l'artitgel 16 alinea 4 litera b LPO. Sco pressa da commembranza e da fundaziuns valan gasettas e revistas che:
- a.
- vegnan surdadas a la Posta per la distribuziun normala;
- b.
- vegnan distribuidas oravant tut en Svizra;
- c.
- vegnan spedidas d'organisaziuns senza finamira da rendita a:
- 1.
- lur abunents,
- 2.
- lur donaturs, u
- 3.
- lur commembers;
- d.
- cumparan almain ina giada mintga quartal;
- e.
- paisan cun las agiuntas maximalmain 1 kg;
- f.
- na servan betg oravant tut ad intents commerzials u a la reclama da products e da servetschs;
- g.
- han ina part redacziunala d'almain 50 pertschient;
- h.
- han in'ediziun da en media minimalmain 1000 e maximalmain 300 000 exemplars per ediziun che sto esser legalisada d'in post da controlla independent e renconuschì;
- i.
- n'èn betg per gronda part en mauns publics;
- j.
- na vegnan betg edidas d'ina autoritad statala;
- k.
- èn a pajament; e
- l.
- cumpiglian almain 6 paginas A4.
4 Per baselgias renconuschidas dal chantun u per autras cuminanzas religiusas renconuschidas dal chantun n'è l'alinea 3 literas c, i, j e k betg applitgabel.
Art. 37 Procedura
1 Las dumondas per ina reducziun per la distribuziun ston vegnir drizzadas en scrit a l'Uffizi federal da communicaziun (UFCOM).
2 Sch'il UFCOM approvescha la dumonda, ha il petent il dretg d'ina reducziun per la distribuziun a patir da l'emprim di dal mais che suonda il mais, en il qual el ha inoltrà la dumonda.
3 Tgi che ha il dretg da survegnir ina reducziun per la distribuziun, sto inoltrar al UFCOM mintga onn ina decleraziun persunala.
4 Il UFCOM verifitgescha las indicaziuns cun emprovas da controlla. Tgi che n'inoltrescha betg la decleraziun persunala u tgi che l'inoltrescha en moda incumpletta malgrà ch'el è vegnì admonì, po vegnir privà da la reducziun per la distribuziun.
5 Tgi che ha il dretg da survegnir ina reducziun per la distribuziun, ma n'ademplescha betg pli las cundiziuns per avair quest dretg, sto communitgar quai en scrit al UFCOM entaifer 30 dis. Il dretg da survegnir ina reducziun per la distribuziun finescha l'ultim di dal mais, en il qual las cundiziuns na vegnan betg pli ademplidas.
6 Dal rest valan las disposiziuns da la Lescha da subvenziuns dals 5 d'october 19901.
1 SR 616.1
3. part Marcas postalas spezialas cun e senza supplement sin il pretsch da vendita
Art. 38 Princip
La Posta po edir marcas postalas spezialas cun u senza supplement sin il pretsch da vendita (supplement).
Art. 39 Ediziun da marcas postalas spezialas cun supplement per tschertas organisaziuns
Organisaziuns che adempleschan incumbensas culturalas, socialas u en il sectur da l'agid a la giuventetgna, che han ina impurtanza naziunala, pon dumandar la Posta d'edir ina marca postala speziala cun in supplement.
Art. 40 Utilisaziun da las contribuziuns
1 Cun las organisaziuns tenor l'artitgel 39 fa la Posta contracts davart l'utilisaziun dal retgav da la svieuta da la vendita da las marcas postalas spezialas.
2 En ils contracts sto vegnir reglada l'autezza da la contribuziun a l'organisaziun respectiva.
3 Per approvar ils contracts è cumpetent il Departament federal per ambient, traffic, energia e communicaziun (DATEC).
Art. 41 Ediziun da marcas postalas spezialas cun supplement per occurrenzas spezialas
Per occurrenzas spezialas, particularmain per exposiziuns naziunalas ed internaziunalas davart la filatelia, po la Posta edir marcas postalas spezialas cun supplement.
Art. 42 Ediziun da marcas postalas spezialas senza supplement
1 La Posta po edir marcas postalas spezialas senza supplement, particularmain:
- a.
- per occurrenzas impurtantas naziunalas u internaziunalas, per stentas d'instituziuns naziunalas u internaziunalas sco er per organisaziuns da gronda impurtanza generala;
- b.
- per manifestar l'agid svizzer ad ovras ed instituziuns internaziunalas da caracter social e cultural;
- c.
- per undrar persunalitads defunctas da la Svizra e da l'exteriur.
2 Las dumondas ston vegnir inoltradas ad ura a la Posta; quella decida definitivamain davart las dumondas.
3 Ils petents na pon betg far valair pretensiuns finanzialas.
4. chapitel Provediment da basa cun servetschs da pajament
Art. 43 Purschidas
1 Il provediment da basa cumpiglia almain ina purschida per ils suandants servetschs naziunals da pajament en francs svizzers per persunas natiralas e giuridicas che han lur domicil, lur sedia u lur agentura en Svizra:
- a.
- avrir e gestiunar in conto per il traffic da pajaments;
- b.
- ordinar bunificaziuns da l'agen conto per il traffic da pajaments sin il conto da terzas persunas;
- c.
- ordinar bunificaziuns da daner blut sin il conto d'ina terza persuna, sch'i n'existan sin plaun naziunal u internaziunal naginas obligaziuns d'identifitgar la persuna che fa l'ordinaziun;
- d.
- pajar en daner blut sin l'agen conto per il traffic da pajaments;
- e.
- retrair daner blut da l'agen conto per il traffic da pajaments, cun resalva ch'il daner blut saja disponibel al lieu da retratga respectiv.
2 Per ils servetschs tenor l'alinea 1 literas b-e emetta la PostFinance sin dumonda in mussament electronic u in mussament sin palpiri.
Art. 44 Access als servetschs da pajament
1 L'access als servetschs da pajament è adequat, sch'ils servetschs tenor l'artitgel 43 alinea 1 literas c-e èn accessibels a pe u cun ils meds da transport publics entaifer 30 minutas per 90 pertschient da la populaziun permanenta.
2 La metoda per mesirar l'access sto esser renconuschida scientificamain e certifitgada d'ina post spezialisà independent. Ella resguarda il stadi da la tecnica.
3 Il UFCOM approva la metoda ed ils instruments da mesiraziun.
Art. 45 Excepziuns
1 La PostFinance po excluder clients da duvrar ils servetschs da pajament tenor l'artitgel 43, sche:
- a.
- disposiziuns naziunalas u internaziunalas en il sectur da la legislaziun concernent il martgà da finanzas, concernent la lavada da daners u concernent l'embargo s'opponan a l'adempliment dal servetsch;
- b.
- donns gravants dal dretg e da la reputaziun smanatschan.
2 Ella designescha en sias cundiziuns da fatschenta generalas ils cas, nua che l'utilisaziun dals servetschs da pajament vegn excludida.
5. chapitel Finanziaziun dal provediment da basa cun servetschs postals e cun servetschs da pajament
Art. 46 Princip
Il provediment da basa vegn finanzià cun ils retgavs da la svieuta da la Posta e da las societads da la gruppa Posta.
Art. 47 Concepziun dals pretschs
1 La Posta e las societads da la gruppa Posta fixeschan ils pretschs da lur servetschs tenor princips economics resguardond la finanziaziun dal provediment da basa.
2 La Posta fixescha ils pretschs da las spediziuns postalas tenor l'artitgel 29 alinea 1 litera a independentamain da las distanzas sco er tenor princips unitars. La PostCom controllescha periodicamain, sch'ils pretschs èn fixads independentamain da las distanzas.
3 La Posta fixescha ils pretschs per distribuir gasettas e revistas tenor l'artitgel 29 alinea 1 litera c independentamain da las distanzas. Il UFCOM controlla periodicamain, sch'ils pretschs èn fixads independentamain da las distanzas.
4 Las gasettas e las revistas che han in dretg d'ina reducziun per la distribuziun tenor l'artitgel 36 survegnan per mintga exemplar ina reducziun sin il pretsch ch'è vegnì fixà tenor l'alinea 3.
5 La Posta calculescha mintga onn la reducziun per la distribuziun sin basa da la quantitad da l'onn precedent da la pressa regiunala e locala respectivamain da la pressa da commembranza e da fundaziuns che ha in dretg d'ina reducziun per la distribuziun. Eventualas differenzas vegnan gulivadas l'onn che suonda cun fixar las novas reducziuns.
6 Il Cussegl federal controlla las calculaziuns che la Posta ha fatg tenor ils alineas 3-5 ed approva ils pretschs reducids.
7 Spediziuns postalas tenor l'artitgel 29 alinea 1 litera a ch'èn avertas e che portan la designaziun «Spediziun per tschorvs» ston vegnir transportadas gratuitamain, premess ch'ellas:
- a.
- vegnian consegnadas da persunas cun impediments da la vesida u da persunas tschorvas ubain da lur organisaziuns u èn adressadas a talas persunas u organisaziuns; e
- b.
- cuntegnian documents scrits cun scrittira per tschorvs u registraziuns sonoras che na servan betg ad ina communicaziun commerziala.
Art. 48 Scumond d'in subvenziunament traversal
1 Scumandà en il senn da l'artitgel 19 alinea 1 LPO è in subvenziunament traversal, sche:
- a.
- il retgav da la svieuta d'in tschert servetsch che vegn purschì ordaifer il provediment da basa na basta betg per cuvrir ils custs incrementals da quest servetsch; e
- b.
- en il servetsch reservà è avant maun in servetsch u in entir sectur d'interpresa, dal qual il retgav da la svieuta surpassa ses custs unics.
2 Quest scumond d'in subvenziunament traversal vala per la Posta e per las societads da la gruppa Posta.
Art. 49 Princip per calcular ils custs nets
1 Ils custs nets che derivan da l'obligaziun da porscher il provediment da basa resultan da la cumparegliaziun dal resultat che la Posta e las societads da la gruppa Posta realiseschan cun ademplir questa obligaziun e dal resultat ch'ellas realisassan senza questa obligaziun.
2 Per determinar ils custs nets suttametta la Posta a la PostCom il scenari senza l'obligaziun da porscher il provediment da basa. La PostCom è responsabla per approvar il scenari.
Art. 50 Detagls per calcular ils custs nets
1 La Posta calculescha ils custs nets sco differenza tranter ils custs evitads ed ils retgavs da la svieuta manchentads per ils servetschs postals e per ils servetschs da pajament.
2 Ils custs nets da l'obligaziun da porscher il provediment da basa vegnan determinads per il total da las singulas directivas da l'obligaziun da porscher il provediment da basa.
3 Cun determinar ils custs evitads ston vegnir resguardads tut ils process ch'èn pertutgads da l'obligaziun da porscher il provediment da basa.
4 Cun determinar ils retgavs da la svieuta manchentads ston vegnir resguardads quels servetschs postals e quels servetschs da pajament, dals quals la part vi da la svieuta da la Posta e da las societads da la gruppa Posta importa almain 1 pertschient.
5 Las calculaziuns vegnan fatgas en in'atgna calculaziun dals custs nets.
Art. 51 Gulivaziun dals custs nets
1 La Posta po cumpensar ils custs nets da l'onn precedent che vegnan chaschunads da l'obligaziun da porscher il provediment da basa cun servetschs postals e cun servetschs da pajament tras pajaments da transfer tranter singuls secturs d'interpresa e las societads da la gruppa Posta.
2 Ella fixescha in'eventuala gulivaziun dals custs nets uschia che las suandantas directivas èn ademplidas:
- a.
- Ils imports da promoziun tenor l'artitgel 16 alinea7 LPO ston vegnir duvrads per reducir il pretsch da spediziun da quellas gasettas e revistas che han il dretg d'ina reducziun per la distribuziun.
- b.
- Il servetsch reservà sto cuvrir ses agens custs e dastga vegnir engrevgià supplementarmain maximalmain cun ils custs nets da l'obligaziun da porscher il provediment da basa cun servetschs postals e cun servetschs da pajament.
- c.
- Ils servetschs finanziars che vegnan manads da la PostFinance dastgan cuvrir maximalmain ils custs nets da l'obligaziun da porscher il provediment da basa cun servetschs postals e cun servetschs da pajament.
Art. 52 Contabilitad
1 La Posta e las societads da la gruppa Posta fan en lur contabilitad finanziala ils quints annuals tenor ils princips renconuschids dal rendaquint ordinari. La Posta fa il quint da la gruppa tenor ils standards da rendaquint renconuschids internaziunalmain.
2 Las societads da la gruppa Posta designadas da la PostCom cumprovan en lur contabilitads manaschialas ils retgavs da la svieuta ed ils custs da lur servetschs. L'attribuziun dals custs vegn fatga cun agid d'in model da stgalims che reparta tut ils custs sin tut ils servetschs pertutgads e che sa basa sin princips da la calculaziun dals custs ch'èn giustifitgabels en moda objectiva.
3 Il retgav da la svieuta correspunda al retgav da manaschi tenor la contabilitad finanziala senza il retgav che n'è betg vegnì realisà en il manaschi e resguardond in'eventuala gulivaziun dals custs nets.
4 Ils custs correspundan a las expensas da manaschi tenor la contabilitad finanziala senza las expensas che n'èn betg resultadas en il manaschi e resguardond ils custs calculatorics da las amortisaziuns e dal chapital sco er in'eventuala gulivaziun dals custs nets. Ils custs da chapital vegnan determinads cun agid da la metoda da calcular la media valitada dals custs da chapital (metoda WACC1) sin basa da la structura da chapital d'interpresas cumparegliablas e da tschains che correspundan a la ristga.
5 La basa per calcular ils custs nets tenor ils artitgels 49 e 50 èn ils custs ed ils retgavs da la svieuta da la contabilitad manaschiala tenor ils alineas 2-4 avant che la gulivaziun dals custs nets tenor l'artitgel 51 è vegnida fatga. Per observar il scumond d'in subvenziunament traversal tenor l'artitgel 48 èn decisivs ils custs ed ils retgavs da la svieuta suenter che la gulivaziun dals custs nets è vegnida fatga.
1 Weighted Average Cost of Capital
6. chapitel Surveglianza
1. part Surveglianza dal provediment da basa cun servetschs postals e cun servetschs da pajament
Art. 53 Controlla da las directivas da qualitad per ils servetschs postals
1 La Posta incumbensescha in post spezialisà independent per mesirar mintga onn la durada da circulaziun d'ina spediziun postala tenor l'artitgel 32 e la cuntanschibladad tenor l'artitgel 33.
2 Fin ils 31 da mars fa ella mintga onn in rapport per mauns da la PostCom.
3 La PostCom controlla ils resultats e publitgescha ils resultats da la controlla.
Art. 54 Controlla da l'access als servetschs da pajament
1 La Posta incumbensescha in post spezialisà independent per mesirar mintga onn las directivas concernent l'access als servetschs da pajament tenor l'artitgel 44.
2 Fin ils 31 da mars fa ella mintga onn in rapport per mauns dal UFCOM.
3 Il UFCOM controlla ils resultats e publitgescha ils resultats da la controlla.
Art. 55 Controlla da l'observanza dal scumond d'in subvenziunament traversal
1 La Posta attribuescha ils singuls servetschs al provediment da basa ed inoltrescha questa attribuziun mintga onn fin ils 31 da schaner a la PostCom per l'onn current.
2 La PostCom examinescha ed approvescha l'attribuziun entaifer 1 mais.
3 Sin basa da l'attribuziun tenor l'alinea 1 reparta la Posta ils custs ed ils retgavs da la svieuta als singuls servetschs e cumprova mintga onn fin ils 31 da mars per l'onn precedent che la differenza tranter ils retgavs da la svieuta ed ils custs è almain uschè gronda sco la summa da las differenzas tranter ils retgavs da la svieuta ed ils custs da l'obligaziun da porscher il provediment da basa cun servetschs postals e cun servetschs da pajament. La PostCom examinescha ed approva la cumprova entaifer 3 mais.
4 La cumprova per il cas singul vala sco prestada, sche la Posta preschenta ina cumprova per il retgav da la svieuta e per ils custs incrementals d'in servetsch sco er per la repartiziun dals custs dals process principals e dals process parzials relevants sin ils servetschs respectivs e sch'il criteri tenor l'artitgel 48 alinea 1 litera a n'è betg ademplì.
5 Sche la cumprova tenor l'alinea 4 na po betg vegnir furnida, cumprova la Posta ils custs unics dal servetsch relevant.
Art. 56 Approvaziun da la calculaziun dals custs nets
1 La Posta inoltrescha las calculaziuns dals custs nets tenor ils artitgels 49 e 50 e la cumprova che las directivas per la gulivaziun dals custs nets sajan observadas tenor l'artitgel 51 a la PostCom mintga onn fin ils 31 da mars.
2 La PostCom è responsabla per l'approvaziun.
Art. 57 Controlla independenta
La Posta incumbensescha ina interpresa da revisiun che stat sut la surveglianza dal stadi tenor l'artitgel 7 da la Lescha davart la surveglianza da la revisiun dals 16 da december 20051 che controlla per mauns da la PostCom:
- a.
- la calculaziun dals custs nets tenor ils artitgels 49 e 50 e l'observanza da las directivas per la gulivaziun dals custs nets tenor l'artitgel 51;
- b.
- l'observanza da las directivas per la contabilitad tenor l'artitgel 52;
- c.
- l'attribuziun dals custs e dals retgavs da la svieuta e la cumprova annuala ch'il scumond d'in subvenziunament traversal saja observà tenor l'artitgel 55 alinea 3.
1 SR 221.302
Art. 58 Prescripziuns administrativas
La PostCom po decretar prescripziuns administrativas per controllar la calculaziun dals custs nets tenor ils artitgels 49 e 50 e per cumprovar ch'il scumond d'in subvenziunament traversal saja observà en il cas singul tenor l'artitgel 55 alineas 4 e 5.
2. part Obligaziuns da dar infurmaziuns envers la PostCom ed incumbensas da la PostCom
Art. 59 Obligaziuns da dar infurmaziuns da las purschidras envers la PostCom
1 Las purschidras inoltreschan a la PostCom mintga onn il rapport da gestiun per l'onn precedent, e quai en moda electronica u sin palpiri.
2 Ellas inoltreschan a la PostCom mintga onn - en moda electronica u sin palpiri - fin ils 31 da mars ils suandants documents:
- a.
- las indicaziuns davart il retgav da la svieuta cun ils servetschs postals furnids en l'agen num e davart il volumen dals singuls servetschs postals;
- b.
- las indicaziuns davart il svilup da las plazzas da lavur;
- c.
- la descripziun dals intschess da provediment ed il dumber dals lieus occupads, nua che vegnan purschids servetschs postals;
- d.
- las glistas da las purschidas e las glistas dals pretschs;
- e.
- la cumprova che las cundiziuns da lavur usitadas en la branscha tenor l'artitgel 5 vegnian observadas;
- f.
- la cumprova che las obligaziuns da dar infurmaziuns tenor ils artitgels 11-16 vegnian observadas;
- g.
- indicaziuns davart las subinterprendidras.
3 Sch'ils documents n'èn betg cumplets, fixescha la PostCom in termin adequat, per ch'els possian vegnir cumplettads.
Art. 60 Obligaziuns da dar infurmaziuns da la Posta envers la PostCom
La Posta inoltrescha a la PostCom mintga onn fin ils 31 da mars in rapport che di che l'obligaziun da porscher il provediment da basa cun servetschs postals saja ademplida. Ella sto en quel particularmain:
- a.
- designar ils territoris cun servetsch a domicil;
- b.
- descriver il svilup dal provediment da basa cun servetschs postals;
- c.
- inditgar quantas spediziuns postalas ch'èn idas a perder e las reclamaziuns concernent il provediment da basa cun servetschs postals;
- d.
- inditgar il dumber da chasas tenor l'artitgel 31 alinea 2, tar las qualas i n'exista nagina obligaziun da distribuir las spediziuns postalas a chasa.
Art. 61 Eruida da las cundiziuns da lavur usitadas en la branscha e fixaziun da standards minimals
1 La PostCom eruescha periodicamain las cundiziuns da lavur usitadas en la branscha, en spezial pervia dals suandants criteris:
- a.
- salarisaziun, inclusiv ils supplements da salari e la cuntinuaziun dal pajament dal salari en cas d'impediment da lavurar;
- b.
- temp da lavur, inclusiv las regulaziuns da las sururas, da la lavur da notg e da la lavur da squadra;
- c.
- dretg da vacanzas.
2 Ella eruescha las cundiziuns da lavur usitadas en la branscha cun registrar la media valitada dals salaris annuals effectivs da las persunas che lavuran en il sectur operativ.
3 Ella fixescha ils standards minimals.
Art. 62 Banca da datas
1 La PostCom maina ina banca da datas per registrar e per administrar las purschidras. En quella po ella registrar particularmain mesiras, cundiziuns e sancziuns.
2 Ella po publitgar ina glista da las purschidras annunziadas e datas davart il provediment da basa cun servetschs postals.
3. part Cumpetenza dal UFCOM ed obligaziun da dar infurmaziuns envers il UFCOM
Art. 63 Cumpetenza
Il UFCOM è spezialmain cumpetent per:
- a.
- survegliar il provediment da basa cun servetschs da pajament;
- b.
- dumondas per ina reducziun per la distribuziun;
- c.
- las incumbensas concernent organisaziuns e cunvegnas internaziunalas.
Art. 64 Obligaziuns da dar infurmaziuns envers il UFCOM
1 La Posta inoltrescha al UFCOM mintga onn fin ils 31 da mars in rapport che di che l'obligaziun da porscher il provediment da basa cun servetschs da pajament saja ademplida. Ella sto en quel particularmain:
- a.
- descriver il svilup da las plazzas da lavur;
- b.
- descriver il svilup dal provediment da basa cun servetschs da pajament;
- c.
- inditgar las reclamaziuns concernent il provediment da basa cun servetschs da pajament.
2 Cun reguard a l'approvaziun tras il Cussegl federal inoltrescha ella mintga onn al UFCOM la calculaziun ed ils pretschs reducids tenor l'artitgel 47 alineas 3-5.
4. part Post da mediaziun
Art. 65 Nominaziun
1 La PostCom nominescha il post da mediaziun per in tschert temp. Ella po far ina publicaziun uffiziala per occupar quest post. Questa publicaziun na suttastat betg als artitgels 32-39 da l'Ordinaziun dals 11 da december 19951 davart las acquisiziuns publicas.
2 Ella sto approvar la nominaziun da las persunas natiralas ch'èn responsablas per il post da mediaziun.
3 Il post da mediaziun sto:
- a.
- observar il dretg ch'è applitgabel en quest sectur;
- b.
- avair in concept per finanziar la lavur da mediaziun;
- c.
- incumbensar persunas cun l'accumodament da dispitas, che han las qualificaziuns professiunalas necessarias;
- d.
- garantir la transparenza da sia lavur envers la PostCom ed envers la publicitad e s'obligar particularmain da publitgar in rapport da gestiun annual.
4 La nominaziun vegn fatga en furma d'in contract da dretg administrativ.
1 SR 172.056.11
Art. 66 Incumbensas
1 Il post da mediaziun tracta dispitas da dretg civil tranter la clientella e las purschidras.
2 Ella pratitgescha sia incumbensa da mediaziun en moda independenta, nunparziala, transparenta ed efficazia. Ella na dastga betg esser suttamessa ad ina directiva generala u speziala per accumadar dispitas.
Art. 67 Procedura
1 Il post da mediaziun decretescha in reglament da procedura e suttametta quel a la PostCom per l'approvaziun. La procedura da mediaziun sto esser correcta e svelta per la clientella.
2 Igl è mo admess da far ina dumonda da mediaziun, sche:
- a.
- la partida che inoltrescha la dumonda ha empruvà avant da chattar in'enclegientscha cun l'autra partida en dispita;
- b.
- ella vegn inoltrada tenor las cundiziuns fixadas èn il reglament da procedura dal post da mediaziun;
- c.
- ella n'è evidentamain betg abusiva;
- d.
- nagina dretgira u dretgira da cumpromiss tracta la chaussa.
3 La procedura da mediaziun vegn manada - tenor il gavisch dal client - en ina da las linguas uffizialas da la Confederaziun.
4 Sche las partidas na vegnan betg da sa cunvegnir ad ina soluziun negoziada, fa il post da mediaziun ina proposta da mediaziun adequata. Sin dumonda d'ina partida fa el in rapport davart il decurs da la procedura da mediaziun.
5 La procedura da mediaziun finescha cun la retratga da la dumonda, cun la reconciliaziun da las partidas, cun la proposta da mediaziun, cun la refusa da la dumonda u cun la finiziun tenor l'artitgel 68 alinea 2.
Art. 68 Relaziun cun autras proceduras
1 Ina dumonda da mediaziun n'impedescha betg da far in plant civil.
2 Il post da mediaziun finescha la procedura, sch'ina dretgira u ina dretgira da cumpromiss tracta la chaussa.
Art. 69 Obligaziuns da las purschidras
1 Purschidras ch'èn pertutgadas d'ina procedura da mediaziun, ston sa participar a la procedura da mediaziun.
2 Ellas furneschan al post da mediaziun sin dumonda las datas ch'èn necessarias per la mediaziun.
Art. 70 Protecziun da datas
1 Il post da mediaziun po elavurar las datas persunalas da las partidas en dispita, uschenavant che quai è necessari per ademplir sia incumbensa. El tegna en salv questas datas, cur che la procedura da mediaziun è finida, maximalmain 5 onns.
2 Persunas che adempleschan ina incumbensa per il post da mediaziun èn liadas al secret d'uffizi tenor l'artitgel 320 dal Cudesch penal svizzer1. La PostCom po deliberar la persuna pertutgada dal secret d'uffizi, uschenavant che quai è necessari per la mediaziun d'ina dispita.
3 Il post da mediaziun po publitgar sias propostas da mediaziun en furma anonimisada.
4 Sche la PostCom nominescha in nov post da mediaziun, sto il post da mediaziun vertent transferir al nov post da mediaziun gratuitamain las datas da las proceduras ch'èn pendentas il mument che l'activitad da mediaziun vegn terminada.
1 SR 311.0
Art. 71 Taxas da procedura e da tractament
1 Tgi che appellescha al post da mediaziun, paja ina taxa da tractament.
2 Las purschidras pajan per mintga procedura, vi da la quala ellas èn participadas, ina taxa da procedura.
3 Il post da mediaziun tschenta quint a las partidas. En cas da proceduras da mediaziun ch'in client ha instradà en moda apparentamain abusiva po el renunziar da metter a quint la taxa da procedura.
4 Sch'in quint vegn contestà u sch'el na vegn betg pajà, decretescha la PostCom ina disposiziun.
Art. 72 Surveglianza dal post da mediaziun
1 La PostCom è responsabla per survegliar il post da mediaziun.
2 Sch'i dat indizis ch'il post da mediaziun n'ademplescha betg sias obligaziuns, fa la PostCom ina controlla. Il post da mediaziun sto inoltrar tut las infurmaziuns ch'èn necessarias per pudair far questa controlla. Sch'i vegn constatà a chaschun da questa controlla ch'il post da mediaziun n'ademplescha betg u betg pli sias obligaziuns, sto el pajar ils custs da la controlla.
3 Sche la PostCom constatescha ch'il post da mediaziun n'ademplescha betg sias obligaziuns, po ella:
- a.
- pretender dal post da mediaziun, d'eliminar la mancanza u da prender mesiras; il post da mediaziun communitgescha a la PostCom, tge mesiras ch'el ha prendì;
- b.
- tras ina disposiziun restrenscher, suspender u schliar il contract da dretg administrativ ubain cumplettar el cun cundiziuns.
4 Sch'il post da mediaziun ha terminà sia activitad u sch'el ha fatg concurs, schlia la PostCom il contract.
5 La PostCom po schliar il contract, sche las cundiziuns effectivas u giuridicas èn sa midadas e sche la schliaziun è necessaria per proteger interess publics predominants.
7. chapitel Chaschas da brevs ed indrizs da chaschas da brevs
Art. 73 Obligaziun da montar ina chascha da brevs u in indriz da chaschas da brevs, inscripziun e dimensiuns
1 Il proprietari d'ina immobiglia sto metter a disposiziun sin agens custs ina chascha da brevs libramain accessibla u in indriz da chaschas da brevs libramain accessibel per la distribuziun da las spediziuns postalas.
2 La chascha da brevs consista d'in caum per las brevs cun ina sfessa da brevs e d'in caum da deposit. Las dimensiuns minimalas èn fixadas en l'agiunta 1.
3 La chascha da brevs sto purtar l'inscripziun cumpletta e bain legibla dal possessur da l'abitaziun, dal possessur da l'immobiglia u da la firma.
Art. 74 Lieu
1 La chascha da brevs sto vegnir montada al cunfin dal bain immobigliar tar l'access general a la chasa.
2 Pliras chaschas da brevs per il medem numer da chasa ston vegnir plazzadas al medem lieu. Sche differents lieus èn pussaivels, sto vegnir tschernì quel che sa chatta il pli datiers da la via.
3 Tar chasas da pliras famiglias e tar chasas da fatschenta po l'indriz da chaschas da brevs vegnir montà en il sectur da las entradas en chasa, sche l'access nà da la via è pussaivel.
4 Tar surbajegiadas che consistan da chasas da vacanzas e da chasas da fin d'emna sto vegnir montà in indriz da chaschas da brevs central tar l'access a la surbajegiada.
Art. 75 Excepziuns
1 Da las disposiziuns dal lieu tenor l'artitgel 74 poi vegnir divergià, sche la realisaziun da talas:
- a.
- avess per consequenza direzzas excessivas per motivs da sanadad per il possessur da l'abitaziun u per il possessur da l'immobiglia;
- b.
- disturbass l'estetica d'in edifizi ch'è vegnì designà da las autoritads sco degn da vegnir protegì.
2 Divergenzas da l'alinea 1 ston vegnir regladas en scrit en ina cunvegna cun il proprietari d'ina immobiglia. Las purschidras che n'èn betg ina part contractanta e che porschan en il medem intschess ina distribuziun a chasa ston vegnir tadladas ordavant.
Art. 76 Cumpetenza en cas da dispitas
En cas da dispitas tenor ils artitgels 73-75 dispona la PostCom.
8. chapitel Taxas e taxas da surveglianza
Art. 77 Taxas administrativas
1 Per sia activitad incassescha la PostCom taxas, particularmain per:
- a.
- registrar l'annunzia da purschidras e controllar las cumprovas ch'èn necessarias per quai;
- b.
- servetschs e disposiziuns en connex cun l'access a las chaschas postalas, cun il barat d'unitads da datas e cun la surveglianza dal provediment da basa cun servetschs postals;
- c.
- activitads en il rom da sia surveglianza tenor l'artitgel 24 LPO che pon vegnir attribuidas ad ina tscherta purschidra;
- d.
- sancziuns administrativas tenor l'artitgel 25 LPO.
2 Las taxas tenor l'alinea 1 ston cuvrir ils custs e vegnan incassadas tenor la lavur e tenor il temp impundì.
3 La PostCom decretescha in reglament da taxas cun resalva che quel vegnia approvà dal DATEC. En quel regla ella las taxas da procedura e da tractament tenor l'artitgel 71.
4 Dal rest valan las disposiziuns da l'Ordinaziun generala davart las taxas dals 8 da settember 20041.
1 SR 172.041.1
Art. 78 Taxas da surveglianza
1 Per cuvrir ils custs da surveglianza generals che n'èn betg cuvrids tras l'incassament d'autras taxas, incassescha la PostCom per sia activitad da surveglianza ina taxa da surveglianza annuala da las purschidras.
2 La taxa da surveglianza vegn calculada sin basa da las indicaziuns tenor l'artitgel 59 alinea 2 litera a che tut las purschidras tenor l'artitgel 3 alinea 1 annunzian mintga onn a la PostCom.
Art. 79 Cumenzament e fin da l'obligaziun da pajar la taxa
1 L'obligaziun da pajar la taxa entschaiva cun il cumenzament da l'obligaziun d'annunzia e finescha cun la liquidaziun dal manaschi.
2 Sche l'obligaziun da pajar la taxa na cumenza u na finescha betg cun l'onn da gestiun, è la taxa da surveglianza debitada pro rata temporis.
Art. 80 Facturaziun, termin da pajament, prorogaziun e surannaziun
1 La PostCom tschenta quint per las taxas da surveglianza.
2 Sche las purschidras n'èn betg perencletgas cun il quint final, decretescha la PostCom ina disposiziun.
3 Il termin da pajament da la taxa, la prorogaziun e la surannaziun sa drizzan tenor las disposiziuns da l'Ordinaziun generala davart las taxas dals 8 da settember 20041.
1 SR 172.041.1
9. chapitel Fatgs internaziunals
Art. 81
1 Il DATEC po stipular cunvegnas internaziunalas d'in cuntegn tecnic ed administrativ che pertutgan il champ d'applicaziun da questa ordinaziun.
2 Il UFCOM prepara ils conclus dal Cussegl federal davart la stipulaziun da cunvegnas internaziunalas.
3 Il UFCOM, la PostCom e la Posta represchentan la Svizra en organisaziuns internaziunalas. Il UFCOM coordinescha la represchentanza.
10. chapitel Disposiziuns finalas
Art. 82 Aboliziun e midada dal dretg vertent
L'aboliziun e la midada dal dretg vertent vegnan regladas en l'agiunta 2.
Art. 83 Disposiziuns transitoricas
1 Fin al mument da la midada tenor l'artitgel 13 alinea 2 LPO valan las prescripziuns da questa ordinaziun per la Posta svizra tenor la Lescha davart l'organisaziun da la Posta dals 30 d'avrigl 19971.
2 Purschidras tenor ils artitgels 3 alinea 1 ed 8 alinea 1 da questa ordinaziun ston s'annunziar tar la PostCom entaifer 2 mais suenter che questa ordinaziun è entrada en vigur. Quai vala er per purschidras che han ina concessiun tenor il dretg vertent u ch'èn annunziadas tenor il dretg vertent.
3 Ina dumonda per abolir ina concessiun ch'è vegnida concedida sin basa da l'artitgel 5 da la Lescha davart l'organisaziun da la Posta dals 30 d'avrigl 19972 sto vegnir inoltrada al DATEC entaifer 6 mais suenter che questa ordinaziun è entrada en vigur. La dumonda vegn tractada gratuitamain.
4 Las dumondas per conceder ina reducziun per distribuir gasettas e revistas tenor l'artitgel 36 vegnan giuditgadas per l'onn 2012 sin basa dal dretg vertent e dals pretschs vertents.
5 La Posta sto furnir la preschentaziun regulatorica davart il provediment da basa e davart la rapportaziun tenor ils artitgels 60 e 64 per l'onn 2012 tenor il dretg vertent.
6 La PostCom installescha in post da mediaziun entaifer 15 mais suenter che questa ordinaziun è entrada en vigur u incumbensescha terzas persunas da far quai.
Art. 84 Entrada en vigur
Questa ordinaziun entra en vigur il 1. d'october 2012.
Agiunta 1
(art. 73 al. 2)
Las dimensiuns minimalas per chaschas da brevs
Per il caum per las brevs e per il caum da deposit valan las suandantas dimensiuns minimalas:
Indicaziuns en cm
Agiunta 2
(art. 82)
Aboliziun e midada dal dretg vertent
I
Las suandantas ordinaziuns vegnan abolidas:
- 1.
- Ordinaziun da posta dals 26 da november 20031
- 2.
- Ordinaziun dal DATEC dals 18 da mars 19982 tar l'Ordinaziun da posta
II
Las ordinaziuns qua sutvart vegnan midadas sco suonda:
…3
1 SR 783.0
Per propostas e per communicaziuns: Center da las publicaziuns uffizialas
Tar il cumenzament da la paginaDavosa actualisaziun: 20.10.2018


text:
L’acziun dal SPAR da Mustér, da far in album cun uniuns indigenas è lantschada. Quella acziun duai cuzzar 10 emnas. Sco quai che Fredy Caminada il manader da la stizun SPAR da Mustér ha ditg ad RTR, datti en quest album 660 maletgs da quai da var 500 purtrets da commembers da las uniuns.
La dimensiun da quai album è cun 129 paginas, il pli grond album ch’è vegnì producì da l’agentura Tomorrow da Rotterdam, ed el ha custà da quai da 25‘000 francs. Quai è sta pussaivel da far, mo grazia al sustegniment da bleras fatschentas indigenas, ha Fredy Caminada sincerà.
En tut datti 1500 albums ed en quellas 10 emnas quintan ins da pudair reparter 330‘000 maletgs. La finala èsi previs da far encunter la fin da questas 10 emnas in sort bursa da barattar maletgs. Ils emprims albums plains vegnan premiads.


text:
«Jau sun in zic trumpà, perquai che jau era fitg datiers», ha dà tiers Hug. Il Svizzer è partì cun 47 secundas retard sin il leader suenter il sigl, Eric Frenzel, e 24 secundas retard sin la plazza da bronz.
L'emprima concurrenza da la cumbinaziun nordica è stada in campiunadi da la Germania. Johannes Rydzek è campiun mundial ed ha defendì ses titel da Falun. Las medaglias d'argent e bronz van ad Eric Frenzel e Björn Kircheisen. Cun Fabian Riessle è er la plazza quatter en mauns tudestgs.
RR novitads 17:00


text:
Tonga
El regn de Tonga a l'è un paes de l'Uceania.
A l'è furmaa de pressapoch 170 isul (dumà 40 abitaa), spantegaa in trì rosc de isul in de l' Pacìfich, 650 km a est di isul Figi.
La capital a l'è Nuku'alofa.
La gh'ha una süperfiss de 748 km² e una pupulaziun de pressapoch 102.000 abitant.
Storia muderna[Mudifega | mudìfica 'l sorgènt]
Tònga a l'è staa un pruteturaa del Regn Ünii del 1900 al 1970, quand che l'ha utegnü l'indipendenza.
Lenguv ufiziaj[Mudifega | mudìfica 'l sorgènt]
I lenguv ufiziaj de Tonga a hinn el tongan e l'ingles.
Sport[Mudifega | mudìfica 'l sorgènt]
El sport naziunal a l'è el rugby.
La squadra naziunala l'ha partecipaa a quater Campiunaa del Mund e a l'è intra i 13 püssee fort al mund.
Urganizaziun pulitiga[Mudifega | mudìfica 'l sorgènt]
Tonga (nom ufizial: Pule'anga 'o Tonga / Kingdom of Tonga) a l'è un regn.
Ël re a l'è Siaosi Tupou V (del 2006).
Ël prim minister a l'è el Feleti Sevele (del 2006).


text:
Wendy Holdener, il grond trumf svizzer, è segunda cun in retard da be 11 tschientavels sin la pli sperta, la Svedaisa Frida Hansdotter. Terza cun in retard da 39 tschientavels è l’Austriaca Michaela Kirchgasser. Michelle Gisin ha pers 85 tschientavels ed è 7avla suenter l’emprim percurs.
Las ulteriuras svizras: Denise Feierabend ha pers bunamain duas secundas ed è sa qualifitgada per il segund percurs sco 21avla, Charlotte Chable è perencunter crudada ora.
Il segund percurs dal slalom da la cuppa mundiala a Lienz cumenza las 13.30 uras.


text:
Verbrauchertelegramm Europa-Ausgabe Auril 2016Beilage zur ladinischen Europa-Ausgabe Nr. 28 - Redaktion: Europäisches Verbraucherzentrum
IADI Y VACANZES
Prenotaziun online dles vacanzes: ti corespogn pa le prisc final a chël dé dant tl pröm?La rëi dles Zentrales di Consumadus Europeiches (ECC-Net) laora a n Joint Project, n proiet fat deboriada te chësta rëi, sön la “Prenotaziun online dles vacanzes: ti corespogn pa le prisc final a chël dé dant tl pröm?'' Dl 2015 é tröc consumadus jüs dala ECC-Net ajache le prisc final de n jore, de n hotel o de n auto da impresté fora y aposté online ê majer co chël dé dant tl pröm. S'él bele n iade sozedü val' de te? Fajede para al'inrescida clican sön chësc link.
E-COMMERCE
15 de merz – De mondial dl consumadú – Brosciüra nöia sön l'e-commerceTi ultimi agn á internet y les tecnologies digitales nöies porté pro a de gran mudaziuns te vigni setur. I consumadus che ti röia pormez ala rëi pó s'anuzé de chësta revoluziun digitala adoran düc i vantaji che ara implichëia. Le fatur indispensabl é indere l'informaziun. Por chësta rajiun á la Zentrala di Consumadus Europeica (ZCE) de Balsan coiü adöm y publiché te na brosciüra düc i dërc, i consëis y les informaziuns che reverda l'e-commerce. La brosciüra é desponibla sön nosc sit internet. La verjiun sön papier ciafon deperpo debann te nosc ofize de Balsan tla strada Brennero 3 o tles sëntes dla Zentrala di Consumadus.
IMPORTAZIUN DE AUTI
Cumpré n auto te n ater Stat mëmber dl'UE: paiel la mëia?Sce an chir n model particolar, na bona oferta o sce an ó ince ma avëi na cerna plü ampla tol tröc consumadus europeics la dezijiun da cumpré val' te n ater stat europeich s'anuzan de ocajiuns speziales.
Dl 2015 á 29 Zentrales di Consumadus Europeiches - coordinades dala Zentrala di Consumadus Europeica dla Francia - lauré fora n'analisa sota dles dificoltés che i consumadus á canche ai cumpra sura i confins fora auti cun le fin da dé respostes. Ares á porchël scrit documënc d'informziun por ti pité ai consumadus che cumpra n veicul te n ater stat europeich y tla Norvegia, consëis pratics por vigni fasa dl prozedimënt: dala tratativa cina che al vëgn stlüt jö la prozedöra d'imatricolaziun. Düc chisc documënc é dan man por inglesc sön chësc sit. De plü informaziuns, aiüc pratics y sostëgn ciafon ince dala Zentrala di Consumadus Europeica de Balsan al numer de telefon 0471/980939 o ala misciun e-mail info@euroconsumatori.org.
Caje dl mëis
N consumadú talian á cumpré por 350 euro da n sit de venüda todësch dui parapaltan de secunda man – mo te dër de bones condiziuns – por so auto. Mo ajache le produt ne rovâ mai adalerch s'á le consumadú informé sön la spediziun. L'impresa de spediziun ti á lascé alsavëi che le produt ê bëgn gnü ortié, mo che le poch ê gnü ortié zoruch ajache al ê massa gran. Le consumadú á spo atira paié ciamó 40 euro porvia dla gran dimenjiun dl pacl. Mo canche ai ti á surandé le poch s'ál intenü che i parapaltan de secunda man n'ê nia te de bones condiziuns y che ai â arissades y baches. Le consumadú ti á porchël lascé alsavëi al'aziënda che al orô se trá zoruch dala cumpra. Ince sce l'aziënda ti â impormetü da ti rete 350 euro, ne rovâ chisc scioldi nia adalerch. Le consumadú ne l'á nia dada sö y á contaté la ZCE de Balsan, che á cherdé sö la ZCE di Paisc Todësc. Do chësc intervënt á le consumadú ciafé te cört tëmp döta la soma damanada.


text:
Svizra Plant cunter plevon – uvestgieu da Cuira vegn activ
L'uvestgieu da Cuira denunzia l'anteriur plevon da Küssnacht – quel haja fatg debits da gieu da passa 2,16 milliuns. Uss creescha l'uvestgieu in post da cussegliaziun, scriva Giuseppe Gracia, il pledader da medias da l’uvestgieu da Cuira en ina communicaziun.
L’anteriur plevon haja fatg silmain 2,16 milliuns francs debits da gieu, scriva l’uvestgieu da Cuira en sia communicaziun. Quant ch’i saja exactamain, na saja anc betg cler – en pli dettia quai anc autras pretensiuns che na sajan anc betg precisadas.
Cun quai ch’il anteriur plevon para er dad esser sa servì da raps da la plaiv dettia ina denunzia penala cunter el, scriva l’uvestgieu.
Cun in post da consultaziun tar in advocat e notar a Lucerna vul l’uvestgieu perquai porscher er ina pussaivladad ad eventualas autras persunas pertutgadas. Actualmain sajan s’annunziadas 58 persunas pertutgadas.
Il plevon aveva remess ses uffizi e sa chattia tenor infurmaziun da l'uvestgieu anc adina en terapia. Tge che duai succeder vinavant na saja anc betg sclerì.
RR novitads 14:00


text:
Trais dis suenter ch'il ciclon Winston è furià sur las inslas da Fidschi vegn la dimensiun da la catastrofa adina pli clera. Almain 42 persunas èn mortas, quai tenor indicaziuns da las autoritads localas.
En il vitg Kade sin l'insla Koro sajan tut ils bajetgs vegnids devastads. Er la baselgia e la scola. Quai ha ditg Akapusi Tuifagalele, il directur da l'Uffizi per protecziun en cas da catastrofas. Las Naziuns Unidas quintan cun in lung temp da reparaziun en il paradis da vacanzas en il Pacific dal sid.
Pli grond ciclon ch'è vegnì mesirà enfin oz
Millis da persunas han stuì fugir dal pli grond ciclon che ha insacura tutgà las inslas. La regenza dal Fidschi aveva appellà als abitants a la costa da sa proteger. Ella aveva declerà la regiun sco regiun da catastrofa ed ordinà in scumond da sortir. Numerusas persunas avevan chattà suttetg en in dals 750 alloschis provisorics.
La sonda è il ciclon Winston tutgà sin terra franca e quai cun spertadads da vent fin 325 km/h. Las inslas Fidschi sa chattan en l'Ocean Pacific var 2'000 kilometers en il nord da la Nova Zelanda.
RR novitads 6:00


text:
Nettegiar gida da spargnar
- Gievgia, 12.5.2016, 11:15
-
Emprima emissiun:
- Gievgia, 12.5.2016, 11:15, RTR
Suenter l'enviern duess l'auto vegnir nettegià da rudien. Cunzunt il sal fa donn al lac ed al schassis. Ma era da far davent pollen, sablun e cacs d'utschels gida da spargnar daners.
Il pli simpel è dad ir cun l'auto tras la lavandaria dad autos. Là èsi il meglier da prender in program che schubregia era il schassis e che metta sin ina sigillada. Ma avant che far quai èsi da schubregiar cun ina maschina da vapur las fugas, il viertgel dal motor e la valischera ed insumma tuts lieus zuppads da l'auto per vairamain deliberar l'auto dapertut da la merda.


text:
Ina dretgira a Seattle ha franà la publicaziun planisada. Cun agid dals plans avess mintgin pudì producir sias atgnas armas senza controlla. En pli han plirs stadis federativs purtà plant cunter la regenza da president Trump.
Il zercladur era la regenza da Donald Trump sa cunvegnida cun l'organisaziun «Defense Distributed» ed aveva lubì la publicaziun dals plans. Intgins dis pli tard ha il ministeri da l'exteriur scumandà da far public ils plans. Quai cun l'avis sin las leschas che duain controllar ils exports.
Critichers avevan temì ch'ils plans fissan vegnids en ils fauss mauns e che la segirezza fiss uschia stada periclitada.
Trump sez era ier s'exprimì sceptic davart la publicaziun dals plans. Quai na paria betg da far grond senn, ha il president scrit sin Twitter. El haja discutà cun la lobi d'armas NRA davart quests plans e veglia uss examinar las opziuns.
RR novitads 07:00


text:
Red Roof
Completed: 2011
Details: Details about the work.
Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset.
Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset.
Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset. Lorem ipsum dolor seri alvi inett, veriam se drone lasset.